62020TO0725_INF
Sklep Splošnega sodišča (četrti senat) z dne 22. decembra 2021 –Guangdong Haomei New Materials in Guangdong King Metal Light Alloy Technology/Komisija
(Zadeva T‑725/20)
„Damping – Uvoz iztiskanih izdelkov iz aluminija s poreklom iz Kitajske – Akt o naložitvi začasne protidampinške dajatve – Akt, zoper katerega ni pravnega sredstva – Pripravljalni akt – Nedopustnost – dokončna protidampinška dajatev – Izguba pravnega interesa – Ustavitev postopka“
1.
Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Pripravljalni ukrepi – Izključitev – Uredba o uvedbi začasne protidampinške dajatve – Nedopustnost – Kršitev pravice do učinkovitega sodnega varstva – Neobstoj
(člen 263 PDEU; Uredba Evropskega parlamenta in Sveta 2016/1036; Uredba Komisije 2020/1428)
(Glej točke od 18 do 31 in od 33 do 37.)
2.
Ničnostna tožba – Fizične ali pravne osebe – Pravni interes – Tožba zoper uredbo o uvedbi začasne protidampinške dajatve – Poznejše sprejetje uredbe o uvedbi dokončne protidampinške dajatve – Izguba pravnega interesa – Izjema – Pogoji – Dokazno breme
(člen 263 PDEU; Uredba Evropskega parlamenta in Sveta 2016/1036; Uredba Komisije 2020/1428)
(Glej točke 32 in od 39 do 51.)
Predmet
Predlog na podlagi člena 263 PDEU za razglasitev ničnosti, primarno, Izvedbene uredbe Komisije (EU) 2020/1428 z dne 12. oktobra 2020 o uvedbi začasne protidampinške dajatve na uvoz iztiskanih izdelkov iz aluminija s poreklom iz Ljudske republike Kitajske (UL 2020, L 336, str. 8), in podredno, Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL 2016, L 176, str. 21).
Izrek
1.
Tožba se zavrže kot nedopustna.
2.
Družbama Guangdong Haomei New Materials Co. Ltd in Guangdong King Metal Light Alloy Technology Co. Ltd se naloži plačilo stroškov.